สิ้นรักสิ้นสุข

สิ้นรักสิ้นสุข เป็นเพลงของวงดนตรีสุนทราภรณ์ ซึ่งประพันธ์ทำนองโดย หลวงสุขุมนัยประดิษฐ ประพันธ์คำร้องโดย แก้ว อัจฉริยะกุล เมื่อ พ.ศ. 2482 ขับร้องครั้งแรกโดย เพ็ญศรี พุ่มชูศรีแต่ไม่ได้บันทึกเสียง ต่อมาเอื้อ สุนทรสนานได้ให้มัณฑนา โมรากุลร้องบันทึกแผ่นเสียง

เพลงนี้ได้ประพันธ์คำร้องเป็นภาษาอังกฤษ ชื่อเพลง Too Many Wounds โดยสดใส วานิชวัฒนา (รองศาสตราจารย์สดใส พันธุมโกมล)

เพลงสิ้นรักสิ้นสุข นำมาใช้เป็นเพลงประกอบภาพยนตร์ เปนชู้กับผี (2549) ขับร้องโดย นรีกระจ่าง คันธมาส และประกอบละครโทรทัศน์ ไฟหวน (2556) ทางช่อง 7 ขับร้องโดย ดลชัย บุณยะรัตเวช

คำร้อง

คำร้องภาษาไทย
 คำร้อง : แก้ว อัจฉริยะกุล

รักเจ้าเอ๋ยเคยใฝ่ฝัน 
รักกระสันรัญจวน
รักที่หวังดังลมหวน 
รักกำสรวลครวญคร่ำ
ก่อนเคยรักซาบซ่าน 
ปั้นคำหวานพลอดพร่ำ
กลับชอกช้ำกลืนกล้ำจำฝืน

ตัดขาดจากกัน ความโศกศัลย์รักนั้นมาหน่าย
สุขก็คลายรักสลายคลายคืน
จะหลับจะนอนใจทอดถอนสะท้อนสะอื้น
โศกสู้กลืนทุกข์สู้ฝืนขมขื่นหัวใจ

หมดสิ้นอาลัยเหมือนไฟหมดเชื้อ
นิดเดียวไม่เหลือเยื่อใย 
จิตสุดฝืนรักคืนสิ้นไป 
ไม่เหลืออาลัยให้ฉัน
จะสุขอย่างไรในเมื่อใจต้องไหวต้องหวั่น
เฝ้าผูกพันรักอันนั้นคอยบั่นหัวใจ

คำร้องภาษาอังกฤษ
 คำร้อง : สดใส วานิชวัฒนา

Once I said, "Let me go!"
Twice I said, "Goodbye!"
Still I turned back to you,
And I wondered why.
Though you broked my heart,
Hurted me from the start,
I kept loving you until...

Too many wounds in my heart have made me strong.
Now I say, "Loving you is wrong."
At last I know all my love for you can die.
Never more, over you, sweetheart, I'll cry.
Your careless way just tells my heart
It's wrong to love you so.
Although I 've loved you from the start,
I'm glad to let you go.

Too many wounds tell me, love, we have to part,
And somehow I have taken back my heart.

แหล่งข้อมูลอื่น
 ฟังเพลง สิ้นรักสิ้นสุข ขับร้องโดย กันยารัตน์ กุยสุวรรณ
 ฟังเพลง สิ้นรักสิ้นสุข ขับร้องโดย อรวรรณ ตั้งนิรันดร์
 ฟังเพลง Too Many Wounds ขับร้องโดย รัดเกล้า อามระดิษ

เพลงสุนทราภรณ์